Número da Comunidade Europea

O Número da Comunidade Europea ou número CE (European Community number, EC Number) é un identificador único de sete díxitos que se asigna a cada substancia química na Unión Europea pola Comisión Europea con finalidade reguladora para o seu uso nas normativas. O denominado Inventario CE comprende tres inventarios: EINECS, ELINCS e a lista NLP.

Non se debe confundir co número co que se designan os enzimas asignado pola Comisión de Encimas, que tamén se chama número EC.

 Estrutura 
O número CE pode escribirse en forma xeral como: NNN-NNN-R, onde R é un díxito de comprobación e N representa números enteiros. O díxito de comprobación calcúlase usando o método do ISBN. De acordo con este método, o díxito de comprobación R é o seguinte módulo suma 11:

Se R é igual a 10, esa combinación de díxitos non se usa para un número CE. Como exemplo, o número CE da dexametasona é 200-003-9. N1 é 2, desde N2 a N5 é 0, e N6 é 3.

O resto é 9, que é o díxito.

 Inventario CE 
O inventario CE inclúe as substancias contidas nos seguintes inventarios. O contido destes inventarios está fixado e é oficial.

InventarioAlcanceFormatoNº de entradas (se está fixado) Inventario Europeo de Substancias Químicas Comerciais Existentes (European Inventory of Existing Commercial Chemical Substances, EINECS)Substancias, excluíndo os polímeros, que estaban rexistradas como dispoñibles comercialmente na Unión Europea desde o 1 de xaneiro de 1971 ao 18 de setembro de 1981. Estas substancias foron consideradas rexistradas baixo o artigo 8(1) da Directiva de Substancias Perigosas (67/548/EEC). Considéranse substancias de introdución gradual (phase-in) baixo a Regulación REACH.2xx-xxx-x3xx-xxx-x 100.204Lista Europea de Substancias Químicas Notificadas (European List of Notified Chemical Substances, ELINCS)Substancias notificadas baixo a Notificación de Novas Substancias da Directiva de Substancias Perigosas (Dangerous Substances Directive Notification of New Substances, NONS) que estiveron dispoñibles comercialmente despois de setembro de 1981.4xx-xxx-x4.381Xa non considerados polímeros (NLP, no longer polymers)A definición de polímeros cambiou en abril de 1992 co resultado de que substancias que antes eran consideradas polímeros xa non se consideran como tales. En consecuencia, elaborouse unha lista, chamada lista NLP (No Longer Polymer, de xa non polímeros), con esas substancias, que xa non estaban dentro da definición de polímeros pero que foran comercializadas entre o 18 de setembro e o 31 de outubro de 1993.5xx-xxx-x703

 Lista de números 
A Axencia de Produtos Químicos Europea (European Chemicals Agency, ECHA) tamén aplica o formato de números CE ao que se denomina "Número de lista".Registered substances  at European Chemicals Agency (ECHA) Os números asígnanse baixo a Regulación REACH sen que neste caso estean legalmente recoñecidos. Por tanto, non son oficiais porque non foron publicados no Diario Oficial da Unión Europea. Os números de lista son soamente ferramentas administrativas e non deberían utilizarse con fins oficiais.
AlcanceFormatoAsignado automaticamente, por exemplo para pre-rexistros de substancias con número CAS.6xx-xxx-xAsignados a substancias despois de investigacións feitas polo ECHA Substance ID Team7xx-xxx-xAsignados automaticamente a substancias identificadas só polo seu número CAS. (continuación da serie 6xx-xxx-x)8xx-xxx-xAsignadas automaticamente, por exemplo para pre-rexistros sen número CAS ou outros identificadores numéricos (incluíndo masas de reacción de máis dunha substancia)9xx-xxx-x

 Notas 

 Véxase tamén 
 Outros artigos 
 Sistema de Información de Substancias Químicas Europeo
 Número CAS

Categoría:Química